0115.xml
زمبابوے نے واحد ٹیسٹ کے پہلے روز جنوبی افریقا کے خلاف اپنی پہلی اننگز میں 9 وکٹوں کے نقصان پر 248 رنز بنا لئے، برینڈن ٹیلر کے 93 رنز، ڈیل سٹین اور ڈین پائیڈ نے چار، چار وکٹیں حاصل کیں
ہرارے۔ 9 اگست (اے پی پی) زمبابوے نے جنوبی افریقا کے خلاف واحد ٹیسٹ کے پہلے روز اپنی پہلی اننگز میں 9 وکٹوں کے نقصان پر 248 رنز بنا لئے۔ کپتان برینڈن ٹیلر نے 93 رنز کی عمدہ اننگز کھیلی۔ ڈیل سٹین اور ڈیبیو ٹیسٹ کھیلنے والے ڈین پائیڈ نے چار، چار کھلاڑیوں کو آؤٹ کیا۔ ہفتہ کو ہرارے سپورٹس کلب میں زمبابوے کے کپتان برینڈن ٹیلر نے ٹاس جیت کر پہلے بیٹنگ کا فیصلہ کیا۔ زمبابوے نے ڈونلڈ تریپانو اور جان یومبو جبکہ جنوبی افریقا نے ڈین پائیڈ کو ٹیسٹ کیپ دی۔ زمبابوے کی اننگز کا آغاز انتہائی مایوس کن تھا اور اس کی پہلی وکٹ صفر کے مجموعی سکور پر گر گئی جب ووسی سبانڈا ڈیل سٹین کی گیند پر الویرو پیٹرسن کے ہاتھوں کیچ آؤٹ ہوگئے۔ مارک ورمیولن دوسرے آؤٹ ہونے والے کھلاڑی تھے جو 14 رنز بناکر ڈین پائیڈ کی گیند پر ایل بی ڈبلیو ہوگئے، اس طرح نوجوان سپنر نے اپنی پہلی ٹیسٹ وکٹ حاصل کی۔ 90 کے مجموعی سکور پر پائیڈ نے ایک ہی اوور میں ہیملٹن مساکڈزا اور ریگس چکابا کو آؤٹ کرکے زمبابوے کی مشکلات میں اضافہ کر دیا۔ مساکڈزا نے 45 رنز بنائے۔ اس کے بعد زمبابوے کی وکٹیں ایک اینڈ سے وقفے وقفے سے گرتی رہیں تاہم دوسری جانب سے کپتان برینڈن ٹیلر سکور کو بڑھاتے رہے۔ شان ولیمز 24 ، رچمونڈ موتمبمی 21 ، تناشے پیانگارا 12 اور ٹینڈائی چترا 22 رنز بناکر آؤٹ ہوئے۔ برینڈن ٹیلر نے عمدہ بیٹنگ کا مظاہرہ کیا اور 93 رنز بنائے۔ ڈونلڈ تریپانو 9 اور یومبو صفر پر ناٹ آؤٹ ہیں۔ ڈیل سٹین نے اور ڈین پائیڈ نے چار چار کھلاڑیوں کو آؤٹ کیا۔
APP
09.08.14
0115p.xml
ہرارے ٹیسٹ :زمبابوے نے پروٹیز کے تمام وار سہ لیے ،9وکٹ پر248رنز
ہرارے (اسپورٹس ڈیسک ) ہرارے ٹیسٹ کے ابتدائی دن زمبابوے نے جنوبی افریقی بولنگ کے تماموار سہتے ہوئے 9وکٹ پر248رنزبنا لیے،کپتان برینڈن ٹیلر نے کی90 قائدانہ اننگز کھیلی ،ڈیل اسٹین اور ڈیبیو بولر ڈین پیڈٹ نے4،4 پلیئر زکو پویلین چلتا کیا ،پیڈٹ نے اختتامی اوور میں اپنی ہی گیند پر میزبان پلیئر ٹریپانو کاکیچ ڈراپ کیا ،ٹاس جیت کر بیٹنگ کا فیصلہ کرنے والی زمبابوین ٹیم کی شروعات اچھی نہیں رہی ،ووسی سبانڈا بغیر کوئی رن بنائے ڈیل اسٹین کے ہتھے چڑھ گئے،اس کے بعد پیڈٹ نے بھی بیٹسمینوں پر ہلہ بول دیا ،کپتان برینڈن ٹیلر(90)اورہملٹن مساکیڈز(45)نے ہمت دکھائی ،زمبابوے نے جنوبی افریقہ کیخلاف8 کاوشوں میں چوتھی مرتبہ پہلی اننگز میں 200سے زائد رنز اسکور کیے ،آف اسپنر پیڈٹ نے بعد ازاں تین گیندوں پر 2وکٹیں لے کر اپنی ٹیم کو فائدہ پہنچایا ، ریگس چاکو بوا صفر کی خفت سے دو چار ہوئے۔
daily_waqt
10.08.14